b'\n_START_ARTICLE_\n106. pehotna divizija (ZDA)\n_START_SECTION_\nZgodovina\n_START_PARAGRAPH_\nDivizija je bila aktivirana 15. marca 1943 v Fort Jackson (Ju\xc5\xbena Karolina); ogrodje divizije je slonelo na preizku\xc5\xa1enih pripadnikih 80. pehotne divizije. 29. marca istega leta se je pri\xc4\x8delo osnovno urjenje rekrutov, nato pa se je 12. julija istega leta pri\xc4\x8delo usposabljanje na ravni osnovnih enot. Med oktobrom 1943 in januarjem 1944 pa so opravili \xc5\xa1e urjenje na polkovni in divizijski ravni. Med januarjem in marcem 1943 pa so v Tennesseeju opravili \xc5\xa1e zimsko urjenje._NEWLINE_Med oktobrom in novembrom 1944 je divizija zapustila ZDA in se odpravila v Zdru\xc5\xbeeno kraljestvo: nastanjena je bila v Oxfordu in Gloucestru. 1. decembra so zapustili Anglijo in se odpravili v Francijo._NEWLINE_6. decembra 1944 je divizija prejela ukaz za premik v St Vith, kjer naj bi nadomestili ameri\xc5\xa1ko 2. pehotno divizijo. Prvi divizijski elementi so dosegli mesto dopoldne 8. decembra. Naslednji dan ob 11:30 so prvi divizijski elementi pri\xc4\x8deli streljati na nem\xc5\xa1ke enote. \xc5\xa0ele 11. decembra je bila celotna divizija name\xc5\xa1\xc4\x8dena na dodeljenih polo\xc5\xbeajih. 16. decembra se je pri\xc4\x8dela nem\xc5\xa1ka ofenziva v Ardenih in divizija je bila izpostavljena mo\xc4\x8dnih nem\xc5\xa1kim napadom; divizijske enote so se predale 21. decembra. V tednu bojevanja je divizija izgubila: 416 padlih v boju, 1.246 ranjenih in 7.001 pogre\xc5\xa1anih v akciji (ujetih); to predstavlja ve\xc4\x8d kot 60% divizijske mo\xc4\x8di.'